

**Tarna-menti ösztöndíjrendszer**

**az** **EFOP-1.5.3-16-2017-00106 pályázat keretében**

A Konzorciumban résztvevő települések (Kál, Kápolna, Kompolt, Aldebrő, Tófalu) önkormányzatai az EFOP-1.5.3.16-2017-00106 pályázat keretében közös és egységes ösztöndíj pályázatot hirdetnek meg a következő három iskolai félévre vonatkozóan.

Az ösztöndíjrendszer kialakításának célja:

* a fiatalok helyben maradásának ösztönzése
* a fiatalok megélhetési körülményeinek javítása
* a vidék népességmegtartó képességének erősítése és az ezzel kapcsolatos értékközvetítés támogatása.

**Pályázati feltételek**:

- magyar állampolgárság

- 15-24 év közötti életkor

- Kál, Kápolna, Kompolt, Aldebrő vagy Tófalu települések egyikén állandó lakóhely

- valamely középiskola tanulója

- vagy aktív hallgatói jogviszonnyal rendelkező első diplomáját szerző egyetemi vagy főiskolai hallgató

- aláírt pályázati adatlap (kiskorú esetén a törvényes képviselő által is aláírt adatlap) és mellékleteinek hiánytalan benyújtásával az alább megadott határidőkig.

**Előnyt jelent**:

* + 4.00 feletti tanulmányi átlageredmény
  + nagycsaládban élő vagy egyedülálló szülő gyermeke
  + szociálisan hátrányos helyzet
  + középiskolában, vagy ezt megelőzően az általános iskolában az előző félévben az igazolatlan óráinak száma 10 alatt van

**A megítélhető átlagos támogatás összege:**

* középiskolások részére egy félévre 25.000 Ft,
* egyetemi, főiskolai hallgatók részére egy félévre 75.000 Ft

Az ösztöndíj bankszámlára való utalással kerül kiegyenlítésre vagy személyesen felvehető, kiskorú esetén törvényes képviselővel Kál Nagyközség Polgármesteri Hivatalában.

**Pályázat benyújtása**:

* + kizárólag a pályázati adatlapon a szükséges mellékletekkel. Minden tanulmányi félévre új pályázatot kell benyújtani az alábbi határidőkkel. Korábbi nyertes pályázat nem kizáró ok.

**A pályázat benyújtásának határideje:**

**a 2018/2019-es őszi félévre: 2018. szeptember 25.**

**a 2018/2019-es tavaszi félévre: 2019. február 28.**

**a 2019/2020-as őszi félévre: 2019. szeptember 25.**

**A pályázat kötelező mellékletei:**

- Kitöltött és aláírt pályázati adatlap.

- Főiskolások, egyetemisták esetén aktív hallgatói jogviszony igazolása.

- Középiskolások esetén előző félévi tanulmányi eredményről készült hitelesített igazolás, bizonyítványmásolat. (képzőszerv által)

A 2018/19-es őszi félév kötelező melléklete:- 3.000-4.500 karakteres esszé (kb. 1 A4-es oldal) az alábbi két témából választva:

* Mit tartok a lakóhelyem legfontosabb értékeinek 2018-ban
* Hogyan látod lakóhelyed jövőjét, ahol szívesen élnél 10 év múlva

**Hiányosan vagy határidőn túl benyújtott pályázatok elutasításra kerülnek!**

**A pályázat benyújtásának módja:**

Személyesen, zárt borítékban a Káli Polgármesteri Hivatal titkárságán vagy postai úton (Káli Polgármesteri Hivatal 3350 Kál, Szent István tér 2.). A borítékra kérjük ráírni: ***„EFOP 1.5.3. ösztöndíj pályázat 15-24 év közötti korosztály számára”.***

**A pályázat elbírálása:**

A pályázatokat a támogatás elbírálására, a Konzorciumot alkotó települések polgármesterei által létrehozott 7 fős ad hoc bizottság bírálja el. ***A benyújtott pályázatok elbírálásának határideje a 2018/19-es őszi félévre: 2018.október 5.*** A további elbírálási időpontok a beadást követő 15 napon belül lesznek, majd a pályázat elbírálásáról a pályázók az elbírálást követő 5 napon belül tájékoztatást kapnak.

**Adatkezelés:**

A pályázó pályázata benyújtásával egyidejűleg büntetőjogi felelősséget vállal az általa közölt adatok valóságtartalmáért. A pályázó hozzájárul ahhoz, hogy a pályázatot kiíró Káli Nagyközségi Önkormányzat nyilvántartásba vegye és a jogosultság ellenőrzése céljából az ösztöndíj időtartama alatt adatait kezelje.

Kál, 2018. augusztus 31.

**Kál Nagyközség Önkormányzata**